
ประกาศองค์การบริหารส่วนตำบลเทพราช
เรื่อง  กำหนดการสำรวจภาษีที่ดินและสิ่งปลูกสร้าง เพื่อจัดเก็บภาษีประจำปี 2565 

-----------------------------------

		อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562    และประกาศกระทรวงมหาดไทย เรื่อง การดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้อำนาจองค์กรปกครองส่วนท้องถิ่นจัดเก็บภาษีที่ดินและสิ่งปลูกสร้าง เพื่อให้การปฏิบัติงานขององค์การบริหารส่วนตำบลเทพราช ได้แต่งตั้งพนักงานสำรวจที่ดิน สิ่งปลูกสร้างในเขตพื้นที่ตำบลเทพราช อำเภอสิชล จังหวัดนครศรีธรรมราช ตามคำสั่งที่ 593/2564 ลงวันที่ 4 ตุลาคม พ.ศ.2564 จะเข้าดำเนินการสำรวจที่ดินและสิ่งปลูกสร้างและรายละเอียดอื่นที่จำเป็นแก่การประเมินที่ดินและสิ่งปลูกสร้าง

องค์การบริหารส่วนตำบลเทพราช    จึงขอความร่วมมือเจ้าของที่ดิน และสิ่งปลูกสร้างในเขต
พื้นที่องค์การบริหารส่วนตำบลเทพราช อำนวยความสะดวก รวมทั้งให้ข้อมูลหรือหลักฐานที่เกี่ยวข้อง เช่น ให้ข้อมูลรายละเอียดที่ดินและสิ่งปลูกสร้างแก่พนักงานสำรวจ เช่น ข้อมูลเกี่ยวกับประเภทที่ดิน จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง รวมถึงรายละเอียดอื่น ๆ ที่เกี่ยวข้อง หากมี    ข้อสงสัยประการใดสามรถติดต่อสอบถามได้ที่ งานจัดเก็บรายได้ กองคลัง องค์การบริหารส่วนตำบลเทพราช หมายเลขโทรศัพท์ โทร. 0-7575-3110 ต่อ 16 หรือ 09-9630-9914   

จึงประกาศมาเพื่อทราบโดยทั่วกัน       

	ประกาศ  ณ  วันที่   4   เดือนตุลาคม  พ.ศ. 2564


						    สาวิตรี  พรหมวี

		(นางสาวิตรี   พรหมวี)

